‘বেশিদিন পোপ থাকতে চাই না, কার্যকাল হবে সংক্ষিপ্ত’ || বিদেশের খবর || জনকন্ঠ
পোপ ফ্রান্সিস বলেছেন, তাঁর পোপ পদে দায়িত্ব পালন সংক্ষিপ্ত হবে এবং তিনি আজীবন কর্তৃত্ব করার চেয়ে বরং তাঁর পূর্বসূরির মতো পদত্যাগ করতে প্রস্তুত আছেন। শুক্রবার প্রকাশিত এক দীর্ঘ সাক্ষাতকারে ফ্রান্সিস আরও বলেন, পোপ হওয়ার জন্য তাঁর কোন আক্ষেপ নেই, তবে তিনি পিজা খাওয়ার জন্য রোমের রাস্তায় অপরিচিত মানুষ হিসেবে বেরিয়ে পড়তে চান। মেক্সিকোর পচার মাধ্যম টেলিভিশাতে প্রচারিত ওই সাক্ষাৎকারে তিনি বলেন, আমি মনে করি যে, ‘আমার পোপ পদে কার্যকাল হবে সংক্ষিপ্ত চার থেকে পাঁচ বছর, এমনকি দুই থেকে তিন বছরও হতে পারে। ইতোমধ্যে দু’বছর কেটে গেছে। এটি কিছুটা অদ্ভুত ধরনের অনুভূতি। স্প্যানিশ থেকে সাক্ষাৎকারের ব্যাটিকানকৃত অনুবাদ থেকে একথা জানা যায়। খবর ইয়াহু নিউজের।
আর্জেন্টাইন বংশোদ্ভূত পোপ বলেন, ‘আমার ধারণা প্রভু আমাকে সংক্ষিপ্ত সময়ের জন্য এই পদে বসিয়েছেন।’ আপাতদৃষ্টিতে ভাল স্বাস্থ্যের অধিকারী ফ্রান্সিস (৭৮) বলেন, ‘বেনেডিক্ট যা করেছিলেন আমি তার সেই ভাবনার অনুসারী।’ ২০১৩তে সাবেক পোপ বেনেডিক্ট হলেন রোমান ক্যাথলিক গীর্জার ৬শ’ বছরের ইতিহাসে প্রথম প্রধান যিনি আমৃত্যু দায়িত্ব পালনের পরিবর্তে পদত্যাগ করেন। ফ্রান্সিস বলেন, ‘সাধারণভাবে আমি মনে করি বেনেডিক্ট অত্যন্ত সাহসিকতার সঙ্গে যে কাজটি করেছিলেন তা হলো পোপ ইমেরিটাস (অবসর গ্রহণের পরেও পূর্বপদের সম্মান অক্ষুণœ থাকা) পদের সুযোগ অবারিত করা। বেনেডিক্টকে একটি ব্যতিক্রম হিসেবে বিবেচনা করা উচিত নয়, তিনি একটি প্রতিষ্ঠান।’ অবশ্য তিনি বলেন, তিনি পোপদের জন্য স্বাভাবিকভাবে পদত্যাগের বয়সের ধারণাকে পছন্দ করেন না, যেমন ৮০ বছর বয়সে। ১৭ পৃষ্ঠাব্যাপী সাক্ষাৎকারে ফ্রান্সিস আরও বলেন, লাতিন আমেরিকা থেকে নির্বাচিত তিনি প্রথম পোপ, এই সত্য তাঁকে অভিবাসী ও দরিদ্রদের পক্ষে কথা বলতে বাধ্য করেছে কারণ তাঁর পূর্বপুরুষেরা কাজের সন্ধানে ইটালী থেকে আর্জেন্টিনায় চলে যেতে বাধ্য হয়েছিলেন।